เรื่องร้องเรียน: เวลา 18.16 น. พบรถพ่วงข้างขายอาหารจำนวนมากตั้งร้านขายบนทางเท้าบริเวณป้ายรถเมล์ตรงข้ามเซ็นทรัลลาดพร้าว สร้างความเดือดร้อนให้กับผู้ใช้ทางเท้า เคยแจ้งเรื่องไปแล้ว แต่เจ้าหน้าที่มาเพียงหนเดียวแล้วก็ไป แต่ผู้ค้ายังคงตั้งร้านขายอยู่ทุกวัน อยากให้เจ้าหน้าที่มาตรวจสอบบริเวณนี้อย่างสม่ำเสมอด้วยครับ
การดำเนินการของเจ้าหน้าที่: เจ้าหน้าที่เทศกิจได้เข้าตรวจสอบบริเวณดังกล่าวแล้ว ขณะตรวจสอบพบตามที่ร้องเรียน เจ้าหน้าที่จึงได้ประชาสัมพันธ์และขอความร่วมมือไม่ให้ผู้ค้าตั้งวางขายสินค้าหรือจอดรถเข็นขายอาหารกีดขวางทางสัญจรบนทางเดินเท้า และผู้ค้าได้เคลื่อนย้ายสินค้าที่กีดขวางทางเดินเท้าออกจากพื้นที่แล้ว ทั้งนี้ เจ้าหน้าที่จะตรวจตรา กวดขัน อย่างต่อเนื่องต่อไป
ความเห็นของผู้แจ้ง: ที่ผ่านมาก็บอกว่าจะกวดขันอย่างต่อเนื่องแบบนี้ แล้วก็หายไปเลย ผู้ค้าก็จะกลับมาขายใหม่ แถมยังไม่มีการจับปรับอย่างจริงจังอีกต่างหาก
พื้นที่: แขวงจอมพล เขตจตุจักร กรุงเทพมหานคร